খোলা পিঠে সোনামণির ট্যাটু ফ্লন্ট!

কলকাতা: ছোটপর্দার জনপ্রিয় অভিনেত্রী সোনামণি সাহা (Sonamoni Saha) এবার যেন নিজের পরিচিত ছক ভেঙে একেবারেই নতুন রূপে হাজির। এক বহুতলের সামনে দাঁড়িয়ে, পিঠখোলা পোশাকে ক্যামেরার সামনে ধরা দিয়েছেন তিনি। অভিনেত্রী এই ছবি শীতের মরশুমে পারদ কয়েকগুন বাড়াল। দেখে নেব সেই ছবি

সামনে বিশাল বড় বড় বহুতল আর ঠিক তার সামনে দাঁড়িয়ে খোলা পিঠে এই অভিনেত্রী। পিঠ খোলা পোশাকে তিনি সকলের নজর কেড়েছেন।খোলা পিঠে ট্যাটুটি ফ্লন্ট করছেন, সেই ট্যাটু অনেকেরই চেনা এবং এই সেভেন চক্রের ট্যাটুর মালকিনও টেলিপাড়ায় খুবই পরিচিত মুখ সোনামণি সাহা। টেলিভিশনের পর্দায় মোহর, রাধিকা কিংবা সুধা—বিভিন্ন চরিত্রে তাঁকে দেখা অভ্যস্ত দর্শকদের। সাধারণত শাড়ি বা সালোয়ার-স্যুটেই ধরা দেন তিনি, তাই এই খোলামেলা অবয়ব দেখে স্বাভাবিকভাবেই অবাক অনেকেই। সোনামণির এই ছবিতেও কেউ কেউ তাঁকে বলেছেন যে তাঁকে শাড়িতেই বেশি ভাল লাগে। আবার কেউ লিখলেন, এভাবে পিঠ দেখানোর মানে বুঝলাম না। যদিও এইসব ট্রোলের কোনও জবাব নায়িকা দেননি। তবে সবার কমেন্টের মাঝে চোখ টেনেছে সোনামণির চর্চিত প্রেমিক প্রতীক সেনের মন্তব্য। তিনি সোনার ছবিতে কমেন্ট করে লিখলেন, তারাপীঠ দর্শন হল…জয় মা।